laion/Wikipedia-Exotic huggingface dataset:
קקדו לבן

קקדו לבן (שם מדעי Cacatua alba; לעיתים מכונה קקדו אמברלה) הוא מין של תוכי ממשפחת הקקדואיים, שנחשב לאחד התוכיים בעלי האינטליגנציה הגבוהה ביותר. הקקדו מכונה לעיתים "אמברלה" (מאנגלית: Umbrella, מטרייה) משום שכאשר הוא חש שמחה או פחד נפרשת מראשו מעיין כרבולת הדומה בצורתה למטרייה. קקדו לבן אנדמי לאיי מאלוקו הצפוניים, ותוחלת חייו הממוצעת היא 40 שנה. כל גופו של התוכי לבן מלבד תחתית הזנב והכנפיים, שצבועים בצהוב בהיר. מקורו ורגליו של הקקדו שחורים. הזכר והנקבה שונים בעיניים. צבע עיניהם של הזכרים הוא שחור ולעומתם, צבע עיניהן של הנקבות הוא חום בהיר. הזכרים גדולים מהנקבות אורכו של הקקדו הוא כ-46 ס"מ. הוא ניזון בעיקר מפירות, פירות יער, זרעים, אגוזים ושורשים. בעונת הרבייה הוא ניזון מחרקים ומזחלים. עקב ציד מופרז, הידלדלה אוכלוסיית הקקדו והוא הוכרז בסכנת הכחדה על ידי ארגון IUCN. כמו כל מיני הקקדו, הקקדו הלבן מקנן בחורים בעצים. הנקבה מטילה שתי ביצים לבנות. הנקבה והזכר דוגרים עליהן במשך כ-28 ימים. הגוזלים עוזבים את הקן כ-84 יום לאחר הבקיעה, נעשים עצמאיים 15–18 שבועות לאחר מכן ומגיעים לבגרות מינית בגיל חמש או שש שנים. מדיה וקבצים בנושא קקדו לבן בוויקישיתוף קקדו, באתר תוכיאדה (בעברית) קקדו לבן, באתר ITIS (באנגלית) קקדו לבן, באתר NCBI (באנגלית) קקדו לבן, באתר Animal Diversity Web (באנגלית) קקדו לבן, באתר GBIF (באנגלית) קקדו לבן באתר הרשימה האדומה של IUCN
צבי ליבונטין

צבי ליבונטין הכהן (תקצ"ב, 1832 – י' בטבת תרנ"ח, 1898) היה מאנשי העלייה הראשונה, ממייסדי ראשון לציון. נולד בניקולייב שברוסיה (כיום באוקראינה) לזאב הכהן ליבונטין. קיבל חינוך תורני וחינוך כללי. בצעירותו הצטרף לתנועת חובבי ציון. התעשר מעיסוקו במסחר. בשנת תרמ"ב (1882) עלה בן אחיו זלמן דוד ליבונטין לארץ ישראל כציר מטעם משפחות מקרמנצ'וג ומחרקוב. הוא כונן ביפו ועד בשם ועד חלוצי יסוד המעלה, אשר הציב לו מטרה לרכוש קרקע בארץ ישראל ולייסד בה מושבה של עובדי אדמה. לאחר שאיתר אדמות ב"עיון קרא" שבדרום יפו, פנה לדודו העשיר והציע לו לרכוש את האדמות. צבי ליבונטין נענה לבקשתו ורכש בכספו למעלה ממחצית אדמות "עיון קרא", שעליהן קמה ראשון לציון. זמן קצר לאחר מכן עלה צבי ליבונטין עם אשתו לאה לארץ ישראל. מיד עם בואו הצטרף לקבוצת ועד חלוצי יסוד המעלה, וכעבור מספר חודשים עלו חברי הקבוצה על הקרקע וייסדו את המושבה ראשון לציון. צבי ליבונטין נחשב "זקן המייסדים". את מחצית השטח מכר לחבריו ומחציתו השאיר לעצמו. מחלקו הפריש 360 דונם לשש משפחות חסרות אמצעים. את תמורת הקרקע הקדיש לבניית בית הכנסת הגדול של המושבה. בשנת תרמ"ג (1883) קיבל צבי ליבונטין מוועד חלוצי יסוד המעלה תואר "חבר נכבד" מטעם הוועד ואף הוגשה לו תעודת הוקרה על פועלו. באותה שנה החל יחד עם שני חברים נוספים בנטיעת גפנים, ובעקבותיהם הלכו שאר המתיישבים. כיו"ר ועד המתיישבים חתם בשנת תרמ"ג (1883) על המכתב הראשון שנשלח מבני המושבה אל הברון רוטשילד, בו סיפרו על המצב הקשה של המתיישבים. לימים סירב ליבונטין לקבל את מרות פקידות הברון, ובעקבות זאת מכר את רכושו ונשאר להתגורר במושבה, יחד עם אשתו לאה, כאזרחים מן השורה עד יומם האחרון. בהיותם חשוכי ילדים תרמו את עיזבונם למוסדות הציבור במושבה. נקבר בבית הקברות הישן בראשון לציון, ולצדו אשתו לאה. ליבונטין הכהן (לבונטין) צבי באתר אלבום המשפחות – עדת ראשון לציון תרשים חלקות ראשון לציון, כולל ציון המגרשים בבעלות צבי ליבונטין (מתוך ספר היובל למושבה, 1907), באתר הספרייה הלאומית, אוסף המפות ע"ש ערן לאור
מערך

האם התכוונתם ל... המערך לאחדות פועלי ארץ ישראל – המערך הראשון. ברית של שתי מפלגות: מפא"י ואחדות העבודה - פועלי ציון. המערך של מפלגת העבודה הישראלית ומפלגת הפועלים המאוחדת – המערך השני. ברית של מפלגת העבודה ומפ"ם ישראל אחת – (או המערך השלישי) ברית שיצרה מפלגת העבודה עם מפלגות ותנועות קטנות. מערך (מבנה נתונים) – מבנה נתונים במדעי המחשב. מערך (כדורגל) – התפרסותם של השחקנים במשחק הכדורגל. מערך (מבנה) – סידור של חפצים בצורה מסוימת על מנת להשיג מטרה כלשהי
53 (מספר)

53 (במילים בלשון זכר: חמישים ושלושה; בלשון נקבה: חמישים ושלוש) הוא המספר הטבעי הבא אחרי 52 ולפני 54. 53 הוא המספר הראשוני ה-16. (אחרי 2, 3, 5, 7, 11, 13, 17, 19, 23, 29, 31, 37, 41, 43 ו-47). סכום 53 המספרים הראשוניים הראשונים (5,830) מתחלק ב-53. 53 הוא חלק משלשה פיתגורית: 282 +452 = 532 53 נכתב בבסיס הקסדצימלי 3516, שמכיל את אותן הספרות בסדר הפוך. לפחות ארבע מכפלות של 53 מקיימות את אותה תכונה: 371 = 17316, 5141 = 141516, 99481 =1849916, ו-8520280 = 82025816. 53 הוא המספר האטומי של יוד. 53 היא קידומת הטלפון הבינלאומית של קובה. "53 ימים" הוא ספר מאת ז'ורז' פרק. "53rd & 3rd" הוא שיר מאת הראמונס. "53 מיילים מערבית לוונוס" הוא שיר מאת The B-52's. מדיה וקבצים בנושא 53 בוויקישיתוף
אבינועם הורביץ

אבינועם הורביץ (ט"ו בטבת תר"נ, 7 בינואר 1890 – כ"ד באייר תש"ל, 30 במאי 1970) היה מהנדס ופעיל ציוני במצרים. נולד בגדרה לביל"ויי צבי הורביץ וללאה, בתו של יהושע דב בנינסון. למד ב"חדר" ובבית הספר שבמושבה, ובתום לימודיו היסודיים נשלח ללמוד במקוה ישראל. בשנת 1908 נסע ללמוד הנדסאות באוניברסיטה בנאנסי שבצרפת. יחד עמו היו הלל לבונטין, בנו של זלמן דוד ליבונטין, ואלכסנדר חיסין, בנו של ד"ר חיים חיסין. בשנת 1911, לאחר שחלה, נסע להחלמה אצל דודתו ודודו, בילה ויעקב ויסמן, במצרים. כעבור שנה שב לצרפת להשלים את לימודיו. בשנת 1915 נסע למצרים אל אחיו אמנון הורביץ ואל דודותיו שהתגוררו באלכסנדריה. כעבור זמן החל לעבוד כמהנדס ראשי ומנהל טכני של חברת הטראם באלכסנדריה. בשנת 1920 נסע מספר פעמים לארץ ישראל, לבקשת פנחס רוטנברג וראע'ב נשאשיבי ראש עיריית ירושלים, כדי לייעץ להם בנושאי חשמל. רשם על שמו מספר פטנטים בתחום החשמל והחימום. בשנת 1922 נישא בארץ ישראל לפנינה ליבונטין, בתו של זלמן דוד ליבונטין, בת המחזור הראשון של גימנסיה הרצליה, חברתם לכיתה של משה שרת (אז שרתוק), דב הוז ואליהו גולומב. כעבור זמן שב למצרים והתגורר באלכסנדריה. הורביץ היה פעיל מרכזי בחיים הציבוריים היהודיים באלכסנדריה ועמד בראש הסניפים המקומיים של ארגונים ציוניים שונים, ובהם הקרן הקיימת, קרן היסוד וברית עברית עולמית. שפת הדיבור בבית הייתה עברית. ביתו שימש אכסניה לאורחים מארץ ישראל, ובהם ראשי סולל בונה שבאו להתייעץ עמו בנושאים הנדסיים. מדי שנה היה הורביץ בא עם משפחתו לחוג את הפסח בתל אביב. בשנת 1942, בדרכה ארצה בערב פסח, נקלעה המשפחה לתאונת רכבת. הבת הגדולה דליה, בת 18, נהרגה, ואשתו והבת הצעירה לאורה נפצעו קשה. הבת הובאה לקבורה בגדרה, ליד סבה צבי הורביץ. בשנת 1945 הוזמן על ידי ראש ממשלת עיראק להכין תוכנית תחבורתית לבגדאד. בשנת 1946 התמנה למהנדס ראשי בחברת הרכבת המקומית אלכסנדריה-רמלה. במלחמת העצמאות אסר השלטון המצרי את פעילי התנועה הציונית במצרים כחשודים בבגידה במולדת המצרית. בין העצורים היו גם אבינועם הורביץ ודודו יעקב ויסמן, שהיה אז נשיא הוועד הפועל של ההסתדרות הציונית במצרים. בשל הדמיון בין השמות 'ויסמן' ו'ויצמן', הפיצה העיתונות המצרית את הידיעה כאילו הורביץ הוא קרוב משפחה של ד"ר חיים ויצמן. הוא היה עצור כשמונה חודשים, ולאחר מכן שוחרר והמשיך בעבודתו בחברת הרכבות אלכסנדריה-רמלה. לאחר מבצע סיני עלה לישראל, והתגורר בתל אביב. נפטר בשנת 1970, ונקבר בגדרה. כעבור חודש נפטרה אשתו והיא הובאה לקבורה לצדו. דוד תדהר (עורך), "אבינועם הורביץ", באנציקלופדיה לחלוצי הישוב ובוניו, כרך ה (1952), עמ' 2302
ארגוטיזם

ארגוטיזם (באנגלית: Ergotism) או האש של אנתוני הקדוש היא הרעלת מזון הנובעת כתוצאה מאכילת פטריות ארגוט או מזון הנגוע בהם (בדרך כלל שיפון ודגנים נוספים). ההרעלה גורמת לתסמינים גופניים ונפשיים שונים, ובמקרים רבים עקב חוסר טיפול מתאים אף למוות. הרעלת הארגוטיזם הייתה נפוצה מאוד בימי הביניים ונחשבה למגפה. כך לדוגמה בשנת 994 לספירה מתו בצרפת לבדה 40,000 איש. עם התפתחות המדע והרפואה כמעט ונעלמה התופעה למעט מקרים אקראיים בודדים מדי שנה, בעיקר באזורים כפריים. המקרה האחרון ההמוני המיוחס לארגוטיזם אירע ב-16 באוגוסט 1951 (אנ') בפונט־סנט־אספרי (אנ') שבדרום־מזרח צרפת בו כ־75 איש לקו בהזיות שונות ועוד כ־300 איש במיחושים שונים. החומרים הפעילים שבפטריית הארגוט פוגעים במערכת העצבים המרכזית והדבר משפיע גופנית ונפשית בתחומים רבים: התסמינים הגופניים עשויים לכלול תחושת עקצוצים ובעירה באיברי הגוף ההיקפיים, התקפי כאב כלליים ובכללם כאבי ראש עזים, פרכוסים, שלשולים, בחילות והקאות. במצב של אי טיפול בהרעלה והמשך תזונה מהפטריות עלולים אף להתפתח בצקת ונמקים, כשבמקרים קיצוניים ההרעלה עלולה לגרום למוות. בנוסף ייתכנו גם תסמינים נפשיים שונים המקבילים לתסמיני השפעת סם ה-LSD (המופק אף הוא מפטריות הארגוט) כדוגמת פסיכוזה, מאניה, והזיות. דרך הטיפול היעילה ביותר בתסמיני ההרעלה הגופניים היא הפסקת התזונה ממקור הרעל - הפטריות והמזון הנגוע. במקרים חמורים יותר של נמקים ובצקות נדרשת התערבות רפואית אקטיבית כגון כריתת האיבר הנגוע או חיתוך פיסת הבשר הבעייתית. בתסמיני ההרעלה הנפשיים מקובל לטפל בהכנסה לחדר נטול גירויים ובכך למנוע במידת מה את תופעת הסינסתזיה האופיינית להפרעות נפשיות ממשפחת ה-LSD. בימי הביניים התפרסמו מנזרי הכנסייה הנוצרית שבאירופה ביכולתם המיסטית לרפא את חולי הארגוטיזם, למפרע התברר כי החלפת לחם השיפון הנגוע אותו אכלו החולים עד כה, בלחם חיטה הנגוע פחות, אשר היה מצוי יותר במוסדות הכנסייה, היא זו שגרמה להחלמתם המסתורית של החולים. מכאן גם שמה המשני של ההרעלה "האש של אנתוני הקדוש" משום שמנזרי המסדר על-שם אנתוני הקדוש התפרסמו בהתמחותם בטיפול בהרעלה. פטריות ארגוט LSD מדיה וקבצים בנושא ארגוטיזם בוויקישיתוף מה גרם לתושבי עיירה קטנה לצאת מדעתם ביום בהיר אחד באוגוסט 1951?, באתר הארץ, 28 בפברואר 2019
התנועה הקיבוצית

המונח "תק"צ" מפנה לכאן. לערך העוסק בשנה העברית ה'תק"צ (1829–1830), ראו ה'תק"צ. התנועה הקיבוצית (שם רשמי: התנועה הקיבוצית (2000) אגודה שיתופית מרכזית בע"מ) היא ארגון הגג של 259 קיבוצים בישראל. התנועה הוקמה בשנת 2000 מאיחוד של התק"ם - התנועה הקיבוצית המאוחדת, עם תנועת הקיבוץ הארצי של השומר הצעיר שנקרא התנועה הקיבוצית. התנועה מגדירה את מטרתה כ"הגשמת דרך החיים הקיבוצית ליצירה וקידום של חברה שיתופית, שוויונית ודמוקרטית." החל מפברואר 2024 מכהן ליאור שמחה כמזכ"ל התנועה. "התנועה" היא אגודה שיתופית מרכזית, המובילה את סדר היום הקיבוצי במדינת ישראל ומייצגת את הקיבוצים, מול רשויות המדינה. בנוסף, מספקת התנועה לבעלי התפקידים בקיבוצים ולחברים מכלול שירותים וייעוץ בתחומי חיים שונים כגון חברה וקהילה, כלכלה ושיכון, קליטה, חינוך, חקלאות ועוד. כמו כן, מפעילה התנועה הקיבוצית מגוון פרויקטים של מעורבת חברתית, מתוך רצון לעזור לקבוצות ויחידים, ולהשפיע על היותה של החברה הישראלית סולידרית, דמוקרטית והוגנת. כמו כן, מפעילה התנועה הקיבוצית מגוון פרויקטים ושותפה בעשרות עמותות וארגונים בתחומי המעורבת החברתית והחינוך, מתוך רצון להשפיע על היותה של החברה הישראלית סולידרית, דמוקרטית והוגנת. בתנועה פעילים כ-100 עובדים המחולקים לחמישה אגפים, חברה וקהילה, חינוך, כלכלה, מעורבות וצעירים ומטה בנוסף למחלקות משפטיות ופוליטיות. לתנועה הקיבוצית מספר קרנות חברתיות בתחומי השיקום (קרן החירום לגיוס תרומות) וקרן "חבצלת החדשה" המתקצבת עמותות וארגונים שבזיקה לערכי הקיבוץ - בתחומי התרבות היהודית (בינ"ה, שיטים, המדרשה) בתחומי החינוך החברתי (תנועות הנוער העובד והלומד, המחנות העולים, השומר הצעיר), הכשרת עתודת הוראה (מכללת אורנים וסמינר הקיבוצים) ארגוני זהות קיבוצית וארכיון (יד טבנקין, יד יערי), זיכרון השואה (מורשת, בית לוחמי הגטאות), מרכזים טיפוליים כגון בית הספר ופנימייה "נווה צאלים" והמרכז לייעוץ ושיקום, ובתחומים רבים נוספים. מאז הקמתו של הקיבוץ הראשון בארץ ישראל (ובעולם) דגניה א' ועם הקמת של עוד ועוד קיבוצים, התאגדו אלה תחת ארגוני גג. לאורך השנים הוקמו ארגוני גג שונים בעלי אידאולוגיות שונות. החל אמצע המאה העשרים, שלושת הארגונים שכינסו תחתיהם את המספר הרב ביותר של קיבוצים היו הקיבוץ הארצי, הקיבוץ המאוחד ואיחוד הקבוצות והקיבוצים. ( בנוסף להם היו גם קיבוצים דתיים שהיו תחילה במסגרת הפועל המזרחי וחבר הקבוצות ולאחר מכן נפרדו וממשיכים להתקיים גם כעת בבמסגרת הקיבוץ הדתי. בין התנועות השונות היו פערים אידאולוגיים הן באשר לתפיסת העולם החברתית-כלכלית והן בנוגע לתפיסות המדיניות באשר ליחסי ישראל, מדינות הערב והפלסטינים. על רקע זה חלו לאורך השנים פילוגים בתנועות כאשר פערים אלה העמיקו, ומיזוגים כאשר הם הטשטשו. בשנת 1980 התמגזו הקיבוץ המאוחד ואיחוד הקבוצות והקיבוצים להקמת התק"ם - התנועה הקיבוצית המאוחדת. בשנת 2000 זו התמזגה עם הקיבוץ הארצי. הקיבוץ הארצי הקיבוץ המאוחד איחוד הקבוצות והקיבוצים חבר הקבוצות התק״ם השומר הצעיר קיבוץ עירוני רשימת הקיבוצים בתנועה הקיבוצית יד טבנקין יד יערי הנרי ניר, רק שביל כבשו רגלי: תולדות התנועה הקיבוצית, הקיבוץ המאוחד, 2008 רן אברמיצקי, תעלומת הקיבוץ: חברה שוויונית בעולם קפיטליסטי, מאגנס, 2022 מדיה וקבצים בנושא התנועה הקיבוצית בוויקישיתוף אתר האינטרנט הרשמי של התנועה הקיבוצית (באנגלית ובעברית) אתר התנועה הקיבוצית המכון לחקר הקיבוץ והרעיון השיתופי באוניברסיטת חיפה
SCO

האם התכוונתם ל... ארגון שאנגחאי לשיתוף פעולה Santa Cruz Operation
חומצה לינולאית

חומצה לינולאית (באנגלית: Linoleic acid) היא חומצת שומן רב-בלתי רוויה. החומר הוא נוזל שקוף בטמפרטורת החדר. זוהי חומצה קרבוקסילית שלה שרשרת בת 18 פחמנים שבה 2 קשרים כפולים בעמדות 6 ו9 (כאשר סופרים את פחמן 1 בצד המתיל הרחוק מהקבוצה הקרבוקסילית). חומצה לינולאית היא חומצת שומן חיונית, כלומר כזו שיש לקבל במזון משום שהגוף אינו יכול ליצור אותה מחומצות אחרות וזקוק לה בכמה תהליכים ביולוגים. שמה של חומצה זו נגזר מהמילה היוונית Linon שפירושה פשתן, חלקו השני של השם oleic פירושו "קשור או מופק משמן זית" או "קשור לחומצה אולאית" משום שריווי הקשר הכפול בעמדה 6 של חומצה לינולאית נותן חומצה אולאית. חומצה לינולאית משמשת בגוף ליצירת חומצה ארכידונית ולכן נדרשת לסינתזת פרוסטגלנדין, מצויה בליפידים של קרום התא. היא נפוצה בשמנים צמחיים והיא מהווה יותר מ-50% בשמן פרג, חריע, שמן חמניות, ושמן תירס. מחסור בחומצה לינולאית בתזונה גורם לשיער יבש, נשירת שיער, ועיכוב בריפוי פצעים. מדיה וקבצים בנושא חומצה לינולאית בוויקישיתוף חומצה לינולאית, דף שער בספרייה הלאומית
כוות כניסה

כַּוַּת כְּנִיסָה או מנהול (מאנגלית: Manhole) הוא פתחו העליון של תא שירות, המאפשר גישה למערכות תשתית וצנרת ציבוריות תת-קרקעיות כגון מים, ביוב, חשמל, גז וטלפון. מקור השם בביטוי האנגלי Man Hole (בעברית – פתח (או חור) עבור אדם), המכוון לכך שממדיו של הפתח מצומצמים ומתאימים לא פעם רק למעבר אדם אחד דרכו מדי פעם. מתחת לכוות הכניסה, על פני קיר התא, מותקן בדרך כלל סולם, המאפשר לעובר דרך כוות הכניסה ירידה אל תוך תא השירות. כוות כניסה ממוקם בגובה פני הקרקע והוא נפוץ במיוחד בשטחים עירוניים, בכבישים ובמדרכות. הוא נפוץ פחות בשטחים פתוחים, שבהם תשתיות החשמל והטלפון מותקנות בחלקן על גבי עמודים ולא מתחת לפני הקרקע. פתח כוות הכניסה מכוסה על ידי מכסה עגול (לעיתים - ריבוע או מלבן), העשוי ממתכת או מבטון יצוק, שממדיו גדולים במקצת מממדי הפתח שהוא סוגר והוא נח על שולי פתח זה. שימוש בפתח ומכסה עגולים מונע ביתר קלות את נפילת המכסה לתוך הפתח. המכסה מיועד למנוע נפילה של הולכי רגל דרך כוות הכניסה, או כניסה דרכו של אנשים בלתי מורשים לתוך התא שתחתיו. משקלו של המכסה הוא גדול בדרך כלל, בשל החומרים שמהם הוא עשוי וכן על מנת להבטיח שלא יזוז ממקומו, בפרט בעת תנועת בני אדם ומכוניות על פניו. מותקנים בו בדרך כלל תפס או חורים (כאשר הוא יצוק מתכת), המספקים נקודות אחיזה להרמתו באמצעות מוט ולולאה בקצהו. לעיתים חרותים או יצוקים עליו סמלי הרשות המקומית שבשטחה הוא נמצא או החברה המתפעלת את מערכת התשתית שהוא חלק ממנה. מכסה לפתח ניקוז ביפו מכסה לתשתית סיב אופטי בכפר סבא תא שירות של מערכת ביוב באטלנטה, ארצות הברית, ובראשו טבעת כוות הכניסה; תא זה אמור להימצא כולו מתחת לפני הקרקע מכסה כוות כניסה בפראג, צ'כיה, ועליו טבוע חלק מסמלה של העיר מכסה כוות כניסה בטרונדהיים, נורווגיה, ועליו טבוע סמלה של העיר פתח ניקוז בעיר מוריירה בספרד פתח ניקוז בעיר אלבסטה בספרד מדיה וקבצים בנושא כוות כניסה בוויקישיתוף אתר מכסי ביוב (ואחרים) האולטימטיבי
ארן

ארן, אראן או אר"ן עשויים להתייחס למספר דברים. האם התכוונתם ל... איי אראן (Árann או Aran) – שלושה איים השוכנים סמוך לפתחו של מפרץ גולוויי, בחופה המערבי של אירלנד ארן (אי) (אנ') (Arran) – האי הגדול ביותר בלשון הים קלייד, סקוטלנד, הממלכה המאוחדת ששם משפחתם ארן דוד ארן (1916–2013) – מבקר ספרות, מסאי ומתרגם ישראלי זלמן ארן (1899–1970) – איש ציבור ישראלי, שכיהן כחבר כנסת ושר החינוך טובה ארן (ילידת 1936) – מחברת ספרי בישול ישראלית סוזאנה מריה ארן (1714–1766) – זמרת ושחקנית אנגלייה; אחותו של תומאס ארן תומאס ארן (1710–1778) – מלחין אנגלי; אחיה של סוזאנה מריה ארן ששם משפחתם אראן דניאל אראן (Arany, במקור דוד אראן; 1863–1945) – מורה הונגרי-יהודי למתמטיקה, העורך הראשי ומכותבי "כתבי העת המתמטיים התיכוניים" יאנוש אראן (Arany;‏ 1817–1882) – משורר, סופר, עיתונאי ומתרגם הונגרי הספרייה המרכזית ע"ש ארן – הספרייה המרכזית של אוניברסיטת בן-גוריון בנגב, קרויה על שם זלמן ארן בג"ץ יעל ארן נגד ממשלת ישראל – פסק דין שניתן בישראל בשנת 2009 על ידי בית המשפט העליון אחר אר"ן – ראשי תיבות נפוצים לאירוע רב-נפגעים, אירוע שבו מספר הנפגעים גבוה יותר מיכולת הטיפול והפינוי של כוחות ההצלה בשגרה הרן (פירושונים) ערן (פירושונים) אורן (פירושונים) אישים ששמם הפרטי הוא ארן
פרי גן

פְּרִי גַּן הוא מושב בחבל שלום, כ-11 קילומטר מדרום-מזרח לרפיח. משתייך לארגון יישובי העובד הציוני. הוקם על ידי יוצאי מושב פרי גן המקורי ששכן בחבל ימית. הגרעין המייסד התארגן במושב שדה עוזיה, עלה על הקרקע במקום זמני בפתחת רפיח בשנת 1978, ובשנת 1981 עברו ליישוב הקבע במקום הנוכחי. התושבים מתפרנסים בעיקר מגידול ירקות ופרחים. בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם התפטרו לשם כך מעבודתם, ההתפטרות תיחשב להם כפיטורים. בהיותו אחד מיישובי עוטף עזה, ניתן לתושביו זיכוי ממס הכנסה בהתאם לסעיף 11 לפקודת מס הכנסה. ערך מורחב – קרב פרי גן ב-7 באוקטובר 2023, במסגרת מתקפת הפתע על ישראל, תקפה חוליית מחבלים המשתייכים לארגון הטרור חמאס את המושב, במטרה לבצע טבח בתושביו ולחטוף מהם לרצועת עזה. 11 מחברי כיתת הכוננות של המושב שלומית הסמוך הוקפצו למקום, ניהלו קרב עם המחבלים והצליחו לבלום אותם. שניים מחברי הכיתה ושוטר נהרגו בקרב. פרי גן, במרכז המידע לנגב ולגליל של תנועת אור אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 תקנה 12(ב) לתקנות פיצויי פיטורים (חישוב הפיצויים, והתפטרות שרואים אותה כפיטורים), תשכ"ד-1964 בהתאם לסעיף 11 לפקודת מס הכנסה ניתן לתושב יישוב זה זיכוי ממס הכנסה בשיעור מסוים מהכנסתו החייבת מיגיעה אישית, בתנאי שהתגורר ביישוב שנה לפחות. ראו חוברות ניכויים חודשיות - לוח עזר לחישוב מס הכנסה ממשכורת ושכר עבודה, באתר של רשות המיסים
שדי אברהם

שְׂדֵי אַבְרָהָם הוא מושב בחבל שלום, כ-10 קילומטר מדרום-מערב לצומת גבולות. המושב משתייך לאיחוד החקלאי. המושב הוקם בשנת 1981 בידי גרעין של יוצאי דרום אמריקה שהתארגנו ב־1978 בתור קבוצה של עולים חדשים. הגרעין נועד להתיישב בפתחת רפיח, אך בעקבות הסכמי קמפ דייוויד וההחלטה על נסיגת ישראל מסיני הוחלט להעבירו לחבל הבשור. המושב מאוגד עם עוד 5 מושבים באגודה שיתופית "חבל שלום", במסגרתה ניתנים שירותים תרבותיים, חברתיים וכלכליים. במושב מתגוררות כ-100 משפחות בעלות צביון חילוני. במושב פועל סניף של תנועת הנוער של האיחוד החקלאי. שמו המקורי של המושב בהקמתו היה "יסודות הדרום", לאחר זמן מה שונה ל"שדי אברהם", על שמו של אברהם הרצפלד, מראשי תנועת העבודה. התושבים עוסקים בעיקר בגידולים חקלאיים. בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם התפטרו לשם כך מעבודתם, ההתפטרות תיחשב להם כפיטורים. בהיותו אחד מיישובי עוטף עזה, ניתן לתושביו זיכוי ממס הכנסה בהתאם לסעיף 11 לפקודת מס הכנסה. מדיה וקבצים בנושא שדי אברהם בוויקישיתוף שדי אברהם, במרכז המידע לנגב ולגליל של תנועת אור אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 המעבר מפיתחת רפיח, מעריב, 19 באוקטובר 1981 שלמה גבעון, סכנת התפוררות ל־2 גרעינים של תנועת המושבים בחבל הבשור, מעריב, 27 באפריל 1979 תקנה 12(ב) לתקנות פיצויי פיטורים (חישוב הפיצויים, והתפטרות שרואים אותה כפיטורים), תשכ"ד-1964 בהתאם לסעיף 11 לפקודת מס הכנסה ניתן לתושב יישוב זה זיכוי ממס הכנסה בשיעור מסוים מהכנסתו החייבת מיגיעה אישית, בתנאי שהתגורר ביישוב שנה לפחות. ראו חוברות ניכויים חודשיות - לוח עזר לחישוב מס הכנסה ממשכורת ושכר עבודה, באתר של רשות המיסים
אברו

אֶבְּרוֹ (בספרדית: Ebro) הוא הנהר השני באורכו בחצי האי האיברי והארוך ביותר בספרד (910 ק"מ). ראשיתו בהרי פיקוס דה אירופה ליד העיירה ריינוסה שבקנטבריה. הוא זורם לכיוון דרום-מזרח, חוצה את הערים לוגרוניו, טודלה, סרגוסה וטורטוסה (ועוד מספר רב של מקומות יישוב), ונשפך לים התיכון ליד העיירה אמפוסטה (Amposta) בפרובינציית טרגונה. במקום השפך נוצרה דלתה בשטח 330 קמ"ר. שטח אגן הניקוז שלו הוא 83,093 קמ"ר. מקור השם "אברו" במילה העתיקה Iber שנתנה לאיברים את שמם. בלטינית הוא נקרא Iberus, ובקטלאנית Ebre. בשפך הנהר נערך בקיץ 217 לפנה"ס קרב הנהר היברוס, במהלך המלחמה הפונית השנייה, בין צי קרתגי לצי רומי. נהר האברו היה זירת ההתרחשות של אחד הקרבות הגדולים במלחמת האזרחים הספרדית בסוף יולי 1938, כאשר ניסו הכוחות הרפובליקניים לבלום את התקדמותם של כוחותיו של פרנקו במתקפת נגד רחבה. כישלון מתקפת הנגד סלל את הדרך להשתלטות הלאומנים על קטלוניה. מדיה וקבצים בנושא אברו בוויקישיתוף אברו, באתר אנציקלופדיה בריטניקה (באנגלית) מהו הנהר שעליו התקיים קרב אברו במלחמת אזרחים?, באתר אנציקלופדיה אאוריקה
המשרד לפיתוח אזורי של רוסיה

המשרד לפיתוח אזורי של רוסיה (ברוסית: Министерство регионального развития Российской Федерации ;Минрегион России) היה המשרד הממשלתי הפדרלי ברוסיה המופקד על פיתוח חברתי וסוציאלי של אזורי השוליים במדינה. המשרד הכיל בתוכו מגוון תפקידים וכולל הגנה על המיעוטים הלאומיים, טיפוח היחסים בין העמים השונים ברוסיה, פיתוח הקוטב הצפוני ואזורי הגבול הצפוני של רוסיה, כמו גם פיתוח הרווחה באזורים הנידחים ביותר בסובייקטים הפדרליים של רוסיה ופיתוח השלטון המקומי וחיזוקו. המשרד הוקם על פי צו נשיאותי של ולדימיר פוטין מה-13 בספטמבר 2004 ונחשב ליורש המשרד למדיניות אזורית (1998-1999), המשרד לענייני פדרציה ולאום (1999-2000) והמשרד לענייני פדרציה ומדיניות ההגירה והלאום (2000-2001). ב-2014 המשרד פוצל לשלושה משרדים נפרדים: המשרד לענייני המזרח הרחוק הרוסי, המשרד לפיתוח צפון הקווקז והמשרד לענייני קרים. ולדימיר יעקובלב (2004-2007) דמיטרי קוזאק (2007-2008) ויקטור בסארגין (2008-2012) אולג גובורון (2012) איגור סליוניאייב (2012-2014) ארכיון האתר הרשמי
The Rev

ג'יימס אוון סאליבן (9 בפברואר 1981 - 28 בדצמבר 2009) היה מוזיקאי אמריקאי הידוע בשם הבמה "The Rev". סאליבן היה מתופף להקת Avenged Sevenfold, והסולן והפסנתרן בלהקת "Pinkly Smooth". סאליבן גדל בהנטינגטון ביץ', קליפורניה, ומגיל צעיר ניגן על תופים. בגיל ארבע קיבל סאליבן מקלות תופים, ובגיל אחת עשרה מערכת תופים. בתיכון החל לנגן במספר להקות, ולבסוף עבר לנגן בלהקת Avenged Sevenfold, שאיתה הקליט את אלבומו הראשון כשהיה בן 18. ב-Avenged Sevenfold בנוסף לתפקידו כמתופף היה זמר רקע, כותב שירים ופסנתרן. לפי דבריו השפעותיו היו פרנק זאפה ולהקת קינג קרימזון. סאליבן מת ב-28 בדצמבר 2009, בעקבות מנת יתר של תרופות ואלכוהול. לאחר מותו זכה בפרס המתופף הטוב ביותר, בתחרות Revolver Golden God Awards. חברי להקתו Avenged Sevenfold הספידו אותו בהצהרה רשמית: "בעצב גדול אנחנו מודיעים לכם על לכתו של ג'ימי סאליבן. ג'ימי לא רק היה אחד מהמתופפים הטובים בעולם, הוא היה החבר והאח שלנו. המחשבות והתפילות שלנו עם משפחתו של ג'ימי ואנחנו מקווים שתכבדו את פרטיותם בשעות הקשות. ג'ימי, אתה תמיד בלבנו, אנחנו אוהבים אותך ". אחרי מותו של סאליבן, חברו ללהקה סיניסטר גייטס כתב והקדיש לו את השיר "So Far Away", שהפך ללהיט מצליח. Origin Edition (1999) Unfortunate Snort (2001) 1999 Demo (1999) 2000 Demo (2000) Sounding the Seventh Trumpet (2001) Warmness on the Soul (2001) Waking the Fallen (2003) City of Evil (2005) All Excess (2007) Avenged Sevenfold (album)|Avenged Sevenfold (2007) Live in the LBC & Diamonds in the Rough (2008) מדיה וקבצים בנושא The Rev בוויקישיתוף The Rev, במסד הנתונים הקולנועיים IMDb (באנגלית) The Rev, באתר אפל מיוזיק (באנגלית) The Rev, באתר ספוטיפיי The Rev, באתר AllMusic (באנגלית) The Rev, באתר MusicBrainz (באנגלית) The Rev, באתר דיזר The Rev, באתר Discogs (באנגלית) The Rev, באתר "Find a Grave" (באנגלית) Jon Wiederhorn, ‏Avenged Sevenfold Drummer Died of Accidental Overdose, באתר הרולינג סטון, 9 ביוני 2010 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.